OpenLLM-France/wikimedia huggingface dataset:
# Frank Wallace

Frank Valicenti, també anomenat Frank Wallace o Pee Wee Wallace, (Saint Louis, 15 de juliol de 1922 - Saint Louis, 13 de novembre de 1979) fou un futbolista estatunidenc de la dècada de 1940.

## Trajectòria

Wallace va néixer com a Frank Valicenti, però la seva família canvià el seu nom quan era jove. Durant la Segona Guerra Mundial fou capturat pels alemanys i passà setze mesos com a presoner. Retornat a St. Louis, jugà al Raftery durant la temporada 1945-46. Fou el tercer màxim golejador a la St. Louis Major League durant la temporada 1947-48 jugant amb Steamfitters. Més tard jugà deu temporades a St. Louis Simpkins-Ford.
Disputà set partits amb la selecció dels Estats Units, formant part de l'equip que disputà la Copa del Món de 1950.
Fou inclòs al National Soccer Hall of Fame el 1976 i al St. Louis Soccer Hall of Fame el 1975. És enterrat al Resurrection Cemetery, Affton, Missouri.

## Referències

* ↑ «The Year in American Soccer - 1948». Sover.net. Arxivat de l'original el 2009-03-03. [Consulta: 9 juny 2010].
* ↑ «FIFA Player Profile». Fifa.com. Arxivat de l'original el 2010-06-26. [Consulta: 9 juny 2010].
* ↑ «St. Louis Soccer Hall of Fame». Eteamz.com. Arxivat de l'original el 2011-09-27. [Consulta: 9 juny 2010].
* ↑ «Tomba». findagrave.com. [Consulta: 1r abril 2015].

## Enllaços externs

* Perfil al National Soccer Hall of Fame
# Santa Maria Capua Vetere

Santa Maria Capua Vetere és un municipi italià, situat a la regió de Campània i a la província de Caserta. L'any 2003 tenia 30.842 habitants.

## Fills famosos

* Domenico Caputo (1893-1974), fou un músic intèrpret de trompa.
# MPQ

MPQ té els següents significats:
* Institut Max Planck d'Òptica Quàntica (del seu nom en alemany Max-Planck-Institut für Quantenoptik), institut de la Societat Max Planck dedicat a l'òptica quàntica
* Marvel Puzzle Quest, videojoc basat en l'univers Marvel
* Multidimensional Personality Questionnaire, prova de personalitat desenvolupada a la Universitat de Minnesota
* Mpq també és l'abreviatura de la mapiquiroïta, mineral de la classe dels òxids
* mpq també és el codi ISO 639-3 de la llengua matis, llengua pano parlada pels matis del Brasil
# Sit cuallarg pàl·lid

El sit cuallarg pàl·lid (Emberizoides ypiranganus) és un ocell de la família dels tràupid (Thraupidae).

## Hàbitat i distribució

Habita zones de canyissar de les terres baixes del sud del Brasil, est de Paraguai i nord-est de l'Argentina.

## Referències

* ↑ «Sit cuallarg pàl·lid». Cercaterm. TERMCAT, Centre de Terminologia. Rev. 20/10/2022(català)
# Primer districte electoral de Barcelona

El primer districte de Barcelona o districte de Barcelona I fou una circumscripció electoral del Congrés dels Diputats utilitzada en les eleccions generals espanyoles entre 1871 i 1876. Es tractava d'un districte uninominal, ja que només era representat per un sol diputat.
L'any 1878 es va aprovar una nova llei electoral que va fusionar els cinc districtes de Barcelona en un districte plurinominal de 5 escons.

## Àmbit geogràfic

El districte comprenia tot el districte administratiu primer de la ciutat de Barcelona, així com els barris novè i desè del districte quart. Això correspon a la part costanera del Barri Gòtic i al barri de la Ribera.

## Diputats electes

| Elecció | Diputat | Partit/Ideologia |
| 1871 | Estanislau Figueras i de Moragas | Partit Republicà Democràtic Federal |
| 1871 (parcial) | Pere Collaso i Gil | Liberal |
| Abril 1872 | Tomàs Fabregas | Sense dades |
| 1873 | Benito Arabio Torres | Partit Republicà Democràtic Federal |
| 1876 | Pere Collaso i Gil | Liberal |

## Resultats electorals
### Dècada de 1870

Eleccions generals del 20/01/1876 :
| Partit/Ideologia | Partit/Ideologia | Candidat | Vots | % |
| | Liberal | Pere Collaso i Gil | 2.119 | 99,2 |
| | Altres | Altres | 18 | 0,8 |
| Total | Total | Total | 2.137 | 100 |
Eleccions generals del 10/05/1873 :
| Partit/Ideologia | Partit/Ideologia | Candidat | Vots | % |
| | Partit Republicà Democràtic Federal | Benito Arabio Torres | 1.669 | 66,4 |
| | Altres | Altres | 844 | 33,6 |
| Total | Total | Total | 2.513 | 100 |
| Cens/participació | Cens/participació | Cens/participació | 12.644 | 19,9 |
Eleccions generals del 24/08/1872 :
| Partit/Ideologia | Partit/Ideologia | Candidat | Vots | % |
| | Sense dades | Tomàs Fabregas | 1.190 | 51,4 |
| | Altres | Altres | 1.126 | 48,6 |
| Total | Total | Total | 2.316 | 100 |
| Cens/participació | Cens/participació | Cens/participació | 9.166 | 25,3 |
Eleccions generals del 03/04/1872 :
| Partit/Ideologia | Partit/Ideologia | Candidat | Vots | % |
| | Sense dades | Tomàs Fabregas | 2.086 | 53,5 |
| | Altres | Altres | 1.815 | 46,5 |
| Total | Total | Total | 3.901 | 100 |
| Cens/participació | Cens/participació | Cens/participació | 8.940 | 43,6 |
Elecció parcial del 22/06/1871 :
| Partit/Ideologia | Partit/Ideologia | Candidat | Vots | % |
| | Liberal | Pere Collaso i Gil | 2.011 | 99,2 |
| | Altres | Altres | 17 | 0,8 |
| Total | Total | Total | 2.028 | 100 |
| Cens/participació | Cens/participació | Cens/participació | 8.840 | 22,9 |
Eleccions generals del 08/03/1871 :
| Partit/Ideologia | Partit/Ideologia | Candidat | Vots | % |
| | Partit Republicà Democràtic Federal | Estanislau Figueras i de Moragas | 1.772 | 49,0 |
| | Altres | Altres | 1.845 | 51,0 |
| Total | Total | Total | 3.617 | 100 |
| Cens/participació | Cens/participació | Cens/participació | 8.840 | 40,9 |

## Referències

* ↑ Gaceta de Madrid, 364, 30/12/1878.
* ↑ «Anexo al 27». Gaceta de Madrid, 27, 27-01-1871.

## Bibliografia

* Balcells, Albert; Culla, Joan B.; Mir, Conxita. Les eleccions generals a Catalunya de 1901 a 1923. Barcelona: Fundació Jaume Bofill, 1982. ISBN 84-85557-09-3
# Ridge Spring

Ridge Spring és una població dels Estats Units a l'estat de Carolina del Sud. Segons el cens del 2000 tenia 823 habitants.

## Demografia

Segons el cens del 2000, Ridge Spring tenia 823 habitants, 321 habitatges i 217 famílies. La densitat de població era de 173,6 habitants/km².
Dels 321 habitatges en un 26,2% hi vivien nens de menys de 18 anys, en un 40,5% hi vivien parelles casades, en un 22,4% dones solteres, i en un 32,1% no eren unitats familiars. En el 28% dels habitatges hi vivien persones soles el 15,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,56 i el nombre mitjà de persones que vivien en cada família era de 3,18.
Per edats la població es repartia de la següent manera: un 24,4% tenia menys de 18 anys, un 9,7% entre 18 i 24, un 23,5% entre 25 i 44, un 23,7% de 45 a 60 i un 18,7% 65 anys o més.
L'edat mediana era de 40 anys. Per cada 100 dones de 18 o més anys hi havia 80,3 homes.
La renda mediana per habitatge era de 25.982 $ i la renda mediana per família de 28.984 $. Els homes tenien una renda mediana de 30.476 $ mentre que les dones 20.208 $. La renda per capita de la població era de 12.083 $. Entorn del 23,4% de les famílies i el 26,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Ridge Spring». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 11 agost 2010].
* ↑ «Geographic Comparison Table- Ridge Spring». American Fact Finder. Oficina del Cens dels Estats Units, 12-01-2010.
# Garra sahilia

Garra sahilia és una espècie de peix cipriniforme de la família dels ciprínids.

## Subespècies

* Garra sahilia gharbia (Krupp, 1983)
* Garra sahilia sahilia (Krupp, 1983)

## Referències

* ↑ Hamilton F. [Buchanan] 1822. An account of the fishes found in the river Ganges and its branches. Edimburg i Londres. Fishes Ganges . i-vii + 1-405.
* ↑ BioLib
# Santa Maria (Vilalba Sasserra)

* Aquest article tracta sobre l'església bastida al segle XX. Si cerqueu l'antiga església, vegeu «Santa Maria de Vilalba Sasserra».
Santa Maria és una església parroquial al nucli de Vilalba Sasserra (Vallès Oriental). En abandonar l'església vella, s'habilità, a la barriada de Trentapasses, un petit edifici a la vora de la gran casa del comte de Centelles. L'arquitecte Josep Maria Pericas fou qui projectà el nou temple, que s'acabà l'any 1927.
L'església disposa d'un absis semicircular i un arc presideix l'arrencada de la nau. Als costats de la nau hi ha nínxols amb imatges, de factura moderna. El presbiteri té volta de mitja taronja, amb una imatge de l'Assumpta i el sagrari. A l'esquerra de la nau hi ha la imatge de Sant Sebastià, a la dreta la Mare de Déu de Montserrat. Té campanar modern, amb buits quadrats per contenir les campanes. Hi ha una campana del segle xvii. Té un pòrtic amb tres arcs de mig punt. La pila baptismal també és moderna.

## Notes

* 1 2 «Nou Temple parroquial de Vilalba Sasserra». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 27 gener 2016].
# Línies retrobades baixistes

Línies retrobades baixistes (en anglès: Bearish Meeting Lines) és un patró d'espelmes japoneses format per dues espelmes que indica un possible canvi de tendència alcista; rep aquesta denominació perquè la primera espelma blanca i la segona espelma negre es retroben en el mateix preu de tancament, mostrant l'equilibri entre bulls i bears.

## Criteri de reconeixement

* La tendència prèvia és alcista.
* Es forma una gran espelma blanca.
* El segon dia els preus obren amb un fort gap a l'alça
* Però la sessió acaba retrobant el preu de tancament del dia anterior.
* Ambdues espelmes poden tenir el cos de la mateix longitud, per bé que la negre pot ser més petita

## Explicació

En un context de tendència alcista, l'obertura el segon dia amb un gran gap confirma l'optimisme general, però pràcticament immediatament els bears comencen a mostrar la seva força fins a tancar la sessió en el mateix preu (o pràcticament) que el tancament del dia anterior, deixant el gap en un no res.

## Factors importants

És un patró similar al Núvol negre baixista, per bé que aquest darrer té més fiabilitat doncs la força dels bears envia el tancament fins a superar el del dia previ. Es recomana esperar la confirmació l'endemà en forma gap baixita, un trencament de tendència, o sinó en forma d'espelma negra amb tancament inferior.

## Bibliografia

* «Bearish Meeting Lines». Candlesticker. [Consulta: 8 maig 2011].
# Cymatoceps nasutus

Cymatoceps nasutus és un peix teleosti de la família dels espàrids i de l'ordre dels perciformes.

## Morfologia

C. nasutus és l'única espècie del gènere Cymatoceps.
Pot arribar als 150 cm de llargària total i als 34,4 kg de pes.

## Distribució geogràfica

Es troba a les costes de Sud-àfrica.

## Referències

* ↑ MarineSpecies.org (anglès)
* ↑ UNEP-WCMC Species Database (anglès)
* ↑ The Taxonomicon (anglès)
* 1 2 FishBase (anglès)

## Bibliografia

* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* BioLib (anglès)
# Purgarony

Purgarony o Puiggrony és una masia de Sant Pere de Torelló (Osona) protegida com a Bé Cultural d'Interès Local.

## Descripció

Edifici civil. Masia que consta de dos cossos rectangulars, un dels quals és cobert a dues vessants, amb el carener a la façana, orientada a llevant amb la llinda rectangular, al damunt hi ha un balcó.
A la part esquerre i formant angle recte amb la masia s'hi adossa una cabana coberta a una sola vessant. A migdia els murs són de totxo, ja que recentment s'ha hagut de refer la paret perquè amenaçava runa. A ponent hi ha una finestra decorada i datada. En aquest sector hi ha un balcó al primer pis i diverses dependències agrícoles.
Malgrat els afegitons, és construïda gairebé tota de pedra. L'estat de conservació és regular.

## Història

Segons F. Solà, aquest mas fou alodial de Sant Pere de Torelló, fet que vindria a demostrar la seva antiguitat malgrat no estar al fogatge de 1553.
Fou reformat al segle xviii i XIX. La darrera reforma la feu Pere Puiggay segons indica la llinda, datada al 1806.
-Llinda portal llevant: PERA PUIGGAY 1806.
-Finestra: ES MA 1734

## Referències

* 1 2 3 4 5 6 7 8 «Puiggrony». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 28 setembre 2017].
# Ardara

* Aquest article tracta sobre la pel·lícula de 2019 dirigida per Raimon Fransoy i Xavier Puig. Vegeu-ne altres significats a «Ardara (pel·lícula)».
Ardara (en sard, Aldara) és un municipi italià, dins de la Província de Sàsser. L'any 2007 tenia 847 habitants. Es troba a la regió de Meilogu. Limita amb els municipis de Chiaramonti, Mores, Ozieri, Ploaghe i Siligo.
El 1478, durant la revoltà de Sardenya fou ataca infructuosament per les tropes de Lleonard II d'Alagó i Arborea.

## Administració

Llista d'alcaldes :
| Període | Identitat | Partit |
| 2006- | Giovanni Paolo Nuvoli | Llista cívica |

## Referències

* ↑ Tola, Pasquale. Dizionario biografico degli uomini illustri di Sardegna (en italià). Tipografia Chirio e Mina, 1837, p. vol.1 p.64.
# Ridgefield (Washington)

Ridgefield és una població dels Estats Units a l'estat de Washington. Segons el cens del July 1, 2008 tenia 4.314 habitants.

## Demografia

Segons el cens del 2000, Ridgefield tenia 2.147 habitants, 739 habitatges, i 557 famílies. La densitat de població era de 162,5 habitants per km².
Dels 739 habitatges en un 43,8% hi vivien nens de menys de 18 anys, en un 58,6% hi vivien parelles casades, en un 11,8% dones solteres, i en un 24,6% no eren unitats familiars. En el 18,8% dels habitatges hi vivien persones soles el 8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,82 i el nombre mitjà de persones que vivien en cada família era de 3,18.
Per edats la població es repartia de la següent manera: un 29,8% tenia menys de 18 anys, un 7,6% entre 18 i 24, un 29,6% entre 25 i 44, un 22,4% de 45 a 60 i un 10,7% 65 anys o més.
L'edat mediana era de 36 anys. Per cada 100 dones de 18 o més anys hi havia 94,8 homes.
La renda mediana per habitatge era de 46.012 $ i la renda mediana per família de 51.121 $. Els homes tenien una renda mediana de 38.125 $ mentre que les dones 27.426 $. La renda per capita de la població era de 21.696 $. Aproximadament el 4,4% de les famílies i el 6,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Ridgefield». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- Ridgefield». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 13 agost 2010].
# Front d'Alliberament Nacional

«Front d'Alliberament Nacional» té aquests significats:
* Front d'Alliberament Nacional (Grècia) (Εθνικό Απελευθερωτικό Μέτωπο), organització de masses grega fundada contra l'ocupació nazi.
* Front d'Alliberament Nacional d'Algèria
* Front d'Alliberament Nacional Moro (Moro National Liberation Front), fundat el 1969 per estudiants i professionals moros a Manila
* Front d'Alliberament Nacional de Còrsega (Fronte di Liberazione Naziunale di Corsica, FLNC) grup armat que pretén la independència de Còrsega
* Front d'Alliberament Nacional del Kurdistan (Eniya Rizgariya Netewa Kurdistan, ERNK), organització política formada pel PKK i altres organitzacions
* Front d'Alliberament Nacional Bru (Bru National Liberation Front, BNLF), moviment polític indi que representa a l'ètnia bru
* Front d'Alliberament Nacional Gurkha
* Front d'Alliberament Nacional de Jammu i Caixmir, partit polític format el 1966 i que va existir fins al 1977.
* Front Nacional d'Alliberament del Vietnam o Việt Cộng, organització guerrillera vietnamita formada el 1960.
* Front Sandinista d'Alliberament Nacional (FSLN), organització política d'esquerres creada el 1962 a Nicaragua
* Front Unit d'Alliberament Nacional (United National Liberation Front, UNLF), grup insurgent de Manipur que aspira a establir un estat independent i socialista
* Frente Farabundo Martí para la Liberación Nacional (FMLN), partit polític d'El Salvador
# Semprònia

«Semprònia» té aquests significats:
* Gens Semprònia, gens romana patrícia i plebea
** Semprònia (germana dels Gracs), germana dels tribuns Tiberi Semproni Grac i Gai Semproni Grac
** Semprònia (esposa de Brutus), esposa de Dècim Juni Brutus (cònsol 77 aC)
** Semprònia (esposa de Luci Hortensi), filla de Gai Semproni Tudità (cònsol) es va casar amb Luci Hortensi
* Dret romà:
** Julia Sempronia, llei romana que ratificava les disposicions de la llei Cornelia de limitibus
** Sempronia agraria, llei proposada per Tiberi Semproni Grac el 123 aC
** Sempronia judiciaria, llei romana proposada per Gai Semproni Grac
** Sempronia frumentaria, llei romana proposada per Gai Semproni Grac
** Sulpicia Sempronia, llei romana establerta a proposta dels cònsols Publi Semproni Sop i Publi Sulpici Saverrió el 304 aC
** Sempronia de militibus o Sempronia de militaris sacrata, llei romana proposada per Gai Semproni Grac
** Sempronia de faenore o Sempronia de aere alieno, llei romana proposada pel tribú de la plebs Marc Semproni
** Sempronia de suffragis, llei romana proposada per Gai Semproni Grac el 123 aC
** Sempronia de provinciis, llei romana proposada per Gai Semproni Grac
** Sempronia de magistratibus, llei romana proposada per Gai Semproni Grac
** Sempronia de judiciis, llei romana proposada per Gai Semproni Grac
** Sempronia de coloniis, llei romana proposada pel tribú de la plebs Gai Semproni Grac
** Sempronia de centuriis, llei romana proposada per Gai Semproni Grac
** Sempronia de limitibus, llei romana proposada per Tiberi Semproni Grac el 133 aC
** Sempronia de haereditate Attali, llei per què s'acceptava l'herència del rei Àtal III de Pèrgam
** Sempronia de viis muniendis, llei aprovada el 123 aC a proposta de Gai Semproni Grac
** Sempronia de capite civium, llei proposada per Gai Semproni Grac
# Magònides

Els magònides foren la dinastia reial més important de la història de Cartago. Regnaren del segle vi aC a començament del segle iv aC, i prenen el seu nom del fundador del llinatge, Magó.
Malgrat que no hi ha consens absolut que Cartago fos governada per reis, la major part d'autors sí que accepten el títol de rei per aquesta dinastia, que és la primera que es coneix més enllà del probablement mitològic rei Malc. Sí que sembla cert, però, que el poder que tenien distava molt de ser el d'un monarca absolut, i se situava en un punt intermedi cap a la monarquia parlamentària.
Segons Picard (fr), la llista de reis és la següent:
* Magó I (c. 550-530 aC)
* Hasdrúbal I, fill (o bé net) de Magó I (c. 530-510 aC)
* Hamílcar I, nebot (o germà) d'Hasdrúbal (c. 510-490 aC)
* Hannó I, fill d'Hamílcar I (c. 480-440 aC)
* Hanníbal I, nebot d'Hannó I (c. 440-406 aC)
* Himilcó I, fill (o net) d'Hannó I (c. 406-396 aC)
* Magó II, de parentiu desconegut, potser besnet d'Hasdrúbal I (c. 396-375 aC)
Segons Geus (de), les relacions de parentiu entre els magònides són les següents:
| | | | | | | | | | | | | | | | | Magó | Magó | Magó | Magó | Magó | Magó |
| | | | | | | | | | | | | | | | | Hannó | Hannó | Hannó | Hannó | Hannó | Hannó | | | | | | | | | | | | | | | | | | |
| | | | | | | Hasdrúbal | Hasdrúbal | Hasdrúbal | Hasdrúbal | Hasdrúbal | Hasdrúbal | | | | | | | | | | | | | | | Hamílcar | Hamílcar | Hamílcar | Hamílcar | Hamílcar | Hamílcar |
| Hanníbal | Hanníbal | Hanníbal | Hanníbal | Hanníbal | Hanníbal | Hasdrúbal | Hasdrúbal | Hasdrúbal | Hasdrúbal | Hasdrúbal | Hasdrúbal | Safó | Safó | Safó | Safó | Safó | Safó | | | Giscó | Giscó | Giscó | Giscó | Giscó | Giscó | Hannó | Hannó | Hannó | Hannó | Hannó | Hannó | | | Himilcó | Himilcó | Himilcó | Himilcó | Himilcó | Himilcó |
| | | | | | | Fill | Fill | Fill | Fill | Fill | Fill | | | | | | | | | Hanníbal | Hanníbal | Hanníbal | Hanníbal | Hanníbal | Hanníbal | | | | | Hannó | Hannó | Hannó | Hannó | Hannó | Hannó |
| | | | | | | Magó | Magó | Magó | Magó | Magó | Magó | | | | | | | | | | | | | | | | | | | Himilcó | Himilcó | Himilcó | Himilcó | Himilcó | Himilcó | | | | |
| | | | | | | Himilcó | Himilcó | Himilcó | Himilcó | Himilcó | Himilcó | | | | | | | | | | | | | | | | | | | | | | | | | | | | |

## Referències

* ↑ Picard, Gilbert Charles; Picard, Colette. The Life and Death of Carthage. Nova York: Sidgwick and Jackson, 1968, p. 5-14.
* 1 2 3 4 5 Geus, Klaus. Prosopographie der literarisch bezeugten Karthager. Leuven: Peeters, 1994, p. 266 (Orientalia Lovaniensia Analecta, 59 = Studia Phoenicia, 13).
Viccionari
# South Orange

South Orange és una població dels Estats Units a l'estat de Nova Jersey. Segons el cens del 2008 tenia 15.882 habitants.

## Demografia

Segons el cens del 2000, South Orange tenia 16.964 habitants, 5.522 habitatges, i 3.766 famílies. La densitat de població era de 2.298,2 habitants/km².
Dels 5.522 habitatges en un 33,8% hi vivien nens de menys de 18 anys, en un 55,2% hi vivien parelles casades, en un 10% dones solteres, i en un 31,8% no eren unitats familiars. En el 25,2% dels habitatges hi vivien persones soles el 9,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,69 i el nombre mitjà de persones que vivien en cada família era de 3,26.
Per edats la població es repartia de la següent manera: un 22,3% tenia menys de 18 anys, un 17,5% entre 18 i 24, un 26,1% entre 25 i 44, un 22,2% de 45 a 60 i un 11,9% 65 anys o més.
L'edat mediana era de 35 anys. Per cada 100 dones de 18 o més anys hi havia 88,1 homes.
La renda mediana per habitatge era de 83.611 $ i la renda mediana per família de 107.641 $. Els homes tenien una renda mediana de 61.809 $ mentre que les dones 42.238 $. La renda per capita de la població era de 41.035 $. Aproximadament l'1,9% de les famílies i el 5,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Personatges il·lustres

* Kevin Spacey: actor, director, productor i guionista de cinema.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- South Orange». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 8 agost 2010].
* ↑ «Geographic Comparison Table- South Orange». American Fact Finder. Oficina del Cens dels Estats Units, 12-01-2010.